Legal Document

Category: 43

Text:
61. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε3/6071 της 18/18 Σεπτ. 1989 (ΦΕΚ Β΄ 701) Κατάργηση του εδάφ. 2 της παρ. ΙΙΙ του Δεύτερου Τμήματος Α΄ Κεφαλαίου της Ε6/7900/79 Κ.Υ.Α. Έχοντας υπόψη: 1.Το Νόμ. 936/79 «περί τροποποιήσεως και συμπληρώσεως των διατάξεων περί εξωτερικού εμπορίου». 2.Την Ε6/7900/79 «περί κωδικοποιήσεως και συμπληρώσεως των διατάξεων που ρυθμίζουν τα της εισαγωγής αγαθών από την αλλοδαπή». 3.Την ανάγκη να εκσυγχρονισθεί το καθεστώς της εισαγωγής τηλεοπτικών ταινιών σε συνδυασμό με τη χορήγηση αδειών ιδρύσεως και λειτουργίας Ιδιωτικών Τηλεοπτικών Σταθμών, αποφασίζουμε: Την κατάργηση του εδάφ. 2 της παρ. ΙΙΙ του Δεύτερου Τμήματος του Α΄ Κεφαλαίου της Ε6/7900/79 Κ.Υ.Α. και ορίζουμε ότι: 1.Η εισαγωγή ταινιών τηλεόρασης κ.λπ. θα γίνεται είτε απ’ ευθείας από τους Κρατικούς και Ιδιωτικούς Τηλεοπτικούς Σταθμούς που έτυχαν άδειας ιδρύσεως και λειτουργίας, είτε από ιδιώτες. Με την 2377/Ε3/2931/20 Μαΐου-12 Ιουν. 1992 (ΦΕΚ Β΄ 390), απ. Υπ. Εθν. Οικονομίας, ορίστηκε ότι: «η εισαγωγή ταινιών τηλεόρασης κλπ., θα γίνεται είτε απευθείας από τους Κρατικούς και Ιδιωτικούς Τηλεοπτικούς Σταθμούς ανεξαρτήτως εάν οι τελευταίοι έχουν τύχει αδείας ιδρύσεως και λειτουργίας είτε από ιδιώτες». 2.Το συνάλλαγμα που καλύπτει την αξία (δικαιώματα εκμετάλλευσης κ.λπ.) των ανωτέρω ειδών θα καθορίζεται στο σχετικό συμβόλαιο με τον ξένο παραγωγό και θα εμβάζεται από τις εξουσιοδοτημένες για τη διενέργεια πράξεων επί του συναλλάγματος Τράπεζες μετά την α΄ προβολή της ταινίας ή με την εισαγωγή της ταινίας με τον όρο ότι η α΄ προβολή αυτής θα γίνεται μέσα σε 6 μήνες από την ημερομηνία διακανονισμού της αξίας της. Η εξακρίβωση του χρόνου πρώτης προβολής θα γίνεται βάσει υπευθύνου δηλώσεως του αρμόδιου Δ/ντού του Τηλεοπτικού Σταθμού ή θεωρημένη από αυτόν σε περίπτωση εισαγωγής από ιδιώτη. 3.Η παράδοση των τηλεοπτικών ταινιών θα γίνεται από τις Τελωνειακές Αρχές και χωρίς την προσκόμιση αδείας εκτελωνισμού. 4.Στην Υποεπιτροπή Ελέγχου Συναλλάγματος επί εισαγωγών-εξαγωγών ανατίθεται κάθε θέμα που θα ανακύψει από την εφαρμογή της παρούσας. (Αντί για τις σελ. 250,535-250,539) Σελ. 250,535(α) Τεύχος 1210 - Σελ. 107 - 712 Περιορισμοί εισαγωγής 11.Ζ.α.57-61